b'\n_START_ARTICLE_\nFrank Soehnle\n_START_SECTION_\nUtdannelse\n_START_PARAGRAPH_\nSoehnle utdannet seg i figurteaterfaget ved Staatliche Hochschule f\xc3\xbcr Musik und Darstellende Kunst Stuttgart i perioden 1983-1987. I 1987 ble han uteksaminert med en mastergrad i figurteater._NEWLINE_Den anerkjente figurteaterkunstneren Albrecht Roser var blant hans inspiratorer og l\xc3\xa6remestere.\n_START_SECTION_\nKunstnerisk virke\n_START_PARAGRAPH_\nEtter utdannelsen ble han kunstnerisk leder for kompaniet Figurentheater Karlsruhe. Denne stillingen hadde han fra 1987 til 1990. Sammen med Karin Ersching etablerte han i 1991 turn\xc3\xa9kompaniet figuren theater t\xc3\xbcbingen, som per 2018 fortsatt er i virksomhet, og som siden startet har rettet seg mot et voksent publikum. Fra det tidspunktet har han turnert verden over, med sine figurteaterproduksjoner \xe2\x80\x93 b\xc3\xa5de som solout\xc3\xb8ver og med ulike kompanier. _NEWLINE_I tillegg til \xc3\xa5 v\xc3\xa6re ut\xc3\xb8vende kunstner underviser han ogs\xc3\xa5 ved flere videreg\xc3\xa5ende skoler.\n_START_SECTION_\nPriser og hedersbevisninger\n_START_PARAGRAPH_\nH\xc3\xb8sten 2018 arrangeres en utstilling om Frank Soehnles figurteaterkunst p\xc3\xa5 M\xc3\xbcnchner Stadtmuseum, i forbindelse med figurteaterfestivalen \xc2\xabInternationales Figurentheaterfestival \xe2\x80\x9emit:gef\xc3\xbchl\xe2\x80\x9c\xc2\xbb. Utstillingens engelske tittel er \xe2\x80\x9eWunderkammer \xe2\x80\x93 Frank Soehnles Figurentheater in dialogue with the puppet theatre collection of Munich\xe2\x80\x9c.'